Venäjän Valioliiga

Venäjän Valioliigahttp://rfpl.org/  (, lyhennettynä RFPL, suomeksi yleensä vain Venäjän liiga) on Venäjän jalkapallon korkein sarjataso. 

Sarjaan osallistuu 16 joukkuetta, joista kauden lopulla kaksi vähiten pisteitä kerännyttä putoaa 1. divisioonaan ja päinvastoin 1. divisioonan kaksi parasta joukkuetta nousee pääsarjaan. 

Venäjän jalkapallon mestaruudesta on pelattu vuodesta 1992 saakka, josta lähtien korkein sarjataso oli 1. divisioona (Первый Дивизион) vuoteen 2001 saakka. Vuonna 2002 perustettiin erillinen liiga samaan tapaan kuin Englannin Valioliiga. 

Venäjän Valioliiga on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 22. ajanjaksolla 2020–2024.

 Historia 
Venäjän jalkapallohistorian alku sijoittuu 1860-luvulle, jolloin brittiläiset merimiehet pelasivat otteluita Odessan satama-alueella. Lajin nousu suosituksi ei kuitenkaan ollut suoraviivainen prosessi, eikä Venäjä omaksunut jalkapalloa yhtä innokkaasti kuin monet Itä-Euroopan maat. Ensimmäinen virallinen ottelu pelattiin vasta vuonna 1897.

1900-luvun alussa jalkapallo sai enemmän näkyvyyttä Pietarissa ja Moskovassa. Tuolloin käynnistyivät ensimmäiset säännölliset kilpailut, kuten Pietarissa pelattu Aspeden Cup, ja perustettiin ensimmäiset alueelliset sarjat. 

 Venäjän liigan perustaminen ja alkuvuodet (1992–2011) 

Nykyisen Venäjän korkeimman sarjan, Venäjän valioliigan ensimmäinen kausi pelattiin vuonna 1992, vain vähän Neuvostoliiton hajoamisen jälkeen. Alun perin 20 joukkueen sarja muuttui pian 16 joukkueen liigaksi, ja tämä joukkuemäärä on siitä lähtien vakiintunut lähes pysyvästi liigan kooksi. 

Ensimmäisen mestaruuden voitti Spartak Moskova. Seuraavan kymmenen vuoden aikana (1992–2001) Spartak voitti peräti yhdeksän mestaruutta. Ainoana poikkeuksena näiden vuosien aikana Spartakin hegemoniaa rikkoi Spartak-Alania Vladikavkaz, joka vei mestaruuden vuonna 1995. 

Vuosituhannen vaihduttua myös muut suurseurat nousivat otsikoihin: Lokomotiv Moskova ja TsSKA Moskova hallitsivat liigaa seuraavat viisi vuotta. Vuonna 2002 liigan nimi muuttui virallisesti Venäjän Valioliigaksi. Vuonna 2007 alkoi uusi viisivuotiskausi, jolloin Moskovan monopoli rikottiin pysyvämmin: Zenit Pietari ja Rubin Kazan panostivat voimakkaasti huippupelaajien hankintaan ja veivät mestaruudet pääkaupungin ulkopuolelle. Sen jälkeen TsSKA on palannut mestaruuskantaan useasti, vaikka sekä muut moskovalaisseurat että erityisesti Zenit Pietari ovat pysyneet vahvoina haastajina ja toisinaan onnistuneet katkaisemaan TsSKA:n menestyskausia. 

 Siirtyminen länsieurooppalaiseen sarjajärjestelmään (2011–) 

Merkittävä muutos tapahtui kaudella 2011–2012, jolloin liiga siirtyi perinteisestä kevät–syksy -järjestelmästä länsieurooppalaiseen malliin: kausi alkaa keskikesällä tai loppukesällä ja päättyy toukokuussa, sisältäen pitkän talvitauon. Talvella Venäjän sääolosuhteet tekevät pelaamisesta erittäin vaikeaa. 

Taloudellisesti liiga ja sen seurat ovat kokeneet suuria heilahteluja – välillä on nähty lähes järjetöntä kulutusta (esimerkkinä Anži Mahatškala, joka hankki aikanaan Samuel Eto’on, Roberto Carlosin ja valmentaja Guus Hiddinkin), välillä taas taloudellisesti järkevämpää ja hillitympää toimintaa. Talouden yleiskehitys heijastuu vahvasti seurojen talouteen. 

Selvästi parantunut osa-alue ovat stadionit. Vuonna 2002 Lokomotiv Moskova avasi Venäjän ensimmäisen aidosti modernin, jalkapallokäyttöön suunnitellun stadionin. Tämän jälkeen useat muut seurat seurasivat perässä, ja etenkin vuoden 2018 MM-kisojen isännyyden myötä upeiden areenoiden rakentaminen kiihtyi ennennäkemättömällä tavalla. 

Merkittävä puute nyky-Venäjän jalkapallossa on katsojamäärissä. Neuvostoaikana Moskovan suurseurojen otteluissa nähtiin kymmeniätuhansia katsojia. Vuoden 2008 jälkeen yksikään kausi ei ole ylittänyt keskimäärin 13 000 katsojaa ottelua kohden. Uusien, modernien stadionien odotetaan kuitenkin parantavan tilannetta, sillä ne tekevät otteluiden seuraamisesta miellyttävämpää ja helpompaa myös kylminä vuodenaikoina. 

 Joukkueet 
 Joukkueet kaudella 2025–2026 

Seuraavat joukkueet pelaavat kaudella 2026 Venäjän Valioliigassa:
 Joukkue Kaupunki Stadion Päävalmentaja Ahmat Groznyi Groznyi Ahmat Arena  Stanislav Tšertšesov Akron Toljatti Toljatti Solidarnost Samara Arena  Zaur Tedejev Baltika Kaliningrad Kaliningrad Rostec Arena  Andrei Talalajev Dynamo Mahatškala Mahatškala Anži Arena  Vadim Jevsejev Dynamo Moskova Moskova VTB Arena  Rolan Gusev Krasnodar Krasnodar Stadion Krasnodar  Murad Musaev Krylja Sovetov Samara Samara Solidarnost Samara Arena  Magomed Adijev Lokomotiv Moskova Moskova Lokomotiv Stadion  Mihail Galaktionov Orenburg Orenburg Gazovik-stadion  Ildar Ahmetzjanov Rostov Rostov-na-Donu Rostov Arena  Jonatan Alba Rubin Kazan Kazan Kazan Arena  Franc Artiga Pari Nižni Novgorod Nižni Novgorod Nižni Novgorodin stadion  Aleksei Špilevski Sotši Sotši Sotšin olympiastadion  Igor Osinkin Spartak Moskova Moskova Otkrytije Arena  Juan Carlos Carcedo TsSKA Moskova Moskova VEB Arena  Fabio Celestini Zenit Pietari Stadion Krestovski  Sergei Semak

 Entiset joukkueet 

 Astrahan: Volgar Astrahan
 Elista: Uralan Elista
 Habarovsk: SKA Habarovsk
 Himki: FK Himki
 Jaroslavl: Šinnik Jaroslavl
 Jekaterinburg: Ural Jekaterinburg
 Kamyšin: Tekstiilštšik Kamyšin
 Krasnodar: Kuban Krasnodar
 Krasnojarsk: Jenisei Krasnojarsk
 Mahatškala: Anži Mahatškala
 Moskova: Asmaral Moskova, FK Moskova, Rodina Moskova, Torpedo Moskova
 Naberežnyje Tšelny: KAMAZ Naberežnyje Tšelny
 Nahodka: Okean Nahodka
 Naltšik: Spartak Naltšik
 Nižni Novgorod: FK Nižni Novgorod, Lokomotiv Nižni Novgorod, Volga Nižni Novgorod
 Novorossijsk: Tšernomorets Novorossijsk

 Novosibirsk: Sibir Novosibirsk
 Perm: Amkar Perm
 Ramenskoje: Saturn Ramenskoje
 Saransk: Mordovija Saransk
 Saratov: Sokol Saratov
 Sotši: Žemtšužina-Sotši
 Stavropol: Dynamo Stavropol
 Tambov: FK Tambov
 Tjumen: FK Tjumen
 Toljatti: Lada Toljatti
 Tomsk: Tom Tomsk
 Tosno: FK Tosno
 Tula: Arsenal Tula
 Ufa: FK Ufa
 Vladikavkaz: Spartak Vladikavkaz
 Vladivostok: Lutš Vladivostok
 Volgograd: Rotor Volgograd
 Voronež: Fakel Voronež

 Venäjän pääsarjan mitalistit ja maalikuninkaat 
KausiMestariHopeaaPronssiaMaalikuningas1992Spartak (M)Spartak Vl.Dynamo  (M)Sijat 1–8: Velli Kasumov (Dynamo), 16Sijat 9–20: Juri Matvejev (Uralmaš), 201993Spartak (M)RotorDynamo (M)Viktor Pantšenko (KAMAZ), 211994Spartak (M)Dynamo (M)Lokomotiv (M)Igor Simutenkov (Dynamo), 211995Spartak-AlaniaLokomotiv (M)Spartak (M)Oleg Veretennikov (Rotor), 251996Spartak (M)AlaniaRotorAleksandr Maslov (Rostselmaš), 231997Spartak (M)RotorDynamo (M) Oleg Veretennikov (Rotor), 22 1998Spartak (M)TsSKALokomotiv (M) Oleg Veretennikov (Rotor), 22 1999Spartak (M)Lokomotiv (M)TsSKA Georgi Demetradze (Alania), 21 2000Spartak (M)Lokomotiv (M)Torpedo Dmitri Loskov (Lokomotiv), 152001Spartak (M)Lokomotiv (M)Zenit Dmitri Vjazmikin (Torpedo), 18 2002Lokomotiv (M)TsSKASpartak (M) Rolan Gusev (TsSKA) ja Dmitri Kiritšenko (TsSKA), 15 2003TsSKAZenit Rubin Dmitri Loskov (Lokomotiv), 142004Lokomotiv (M)TsSKAKrylja Sovetov Aleksandr Keržakov (Zenit), 18 2005TsSKASpartak (M)Lokomotiv (M) Dmitri Kiritšenko (Moskova, 14 2006TsSKASpartak (M)Lokomotiv (M) Roman Pavljutšenko (Spartak), 18 2007Zenit Spartak (M)TsSKA Roman Pavljutšenko (Spartak) ja Roman Adamov (Moskova), 142008Rubin TsSKADynamo (M) Wagner Love (TsSKA), 202009Rubin Spartak (M)Zenit  Welliton (Spartak), 212010Zenit TsSKARubin Welliton (Spartak), 192011–2012ZenitSpartak (M)TsSKASeydou Doumbia (TsSKA), 282012–2013TsSKAZenitAnži MahatškalaYura Movsisyan (Krasnodar/Spartak) ja  Wánderson (Krasnodar), 132013-2014TsSKAZenitLokomotiv MoskovaSeydou Doumbia (TsSKA), 182014-2015ZenitTsSKAHulk (Zenit), 152015-2016TsSKARostovZenitFjodor Smolov (Krasnodar), 202016-2017Spartak (M)TsSKAZenitFjodor Smolov (Krasnodar), 182017-2018Lokomotiv MoskovaTsSKASpartak (M)Quincy Promes (Spartak (M)), 152018-2019 Zenit Lokomotiv Moskova KrasnodarFjodor Tšalov (TsSKA), 152019-2020 Zenit Lokomotiv Moskova KrasnodarSardar Azmoun (Zenit), 17Artjom Dzjuba (Zenit), 172020-2021 Zenit Spartak Moskova Lokomotiv MoskovaArtjom Dzjuba (Zenit), 202021-2022 Zenit FK Sotshi Dynaomo MoskovaGamid Agalarov (FK Ufa), 182022-2023 Zenit TsSKA Moskova Spartak MoskovaMalcom (Zenit), 232023-2024 Zenit FK Krasnodar Dynamo MoskovaMateo Cassierra (Zenit), 212024-2025 FK Krasnodar Zenit TsSKA MoskovaManfred Ugalde (Spartak Moskova), 17

Lähteet

 Aiheesta muualla 
 Venäjän jalkapalloliigan virallinen sivusto

*